Familia II. Protococcaceae. 



Algae unicellulares sensu strictissimo , chlorophyllosae , et vegeta- 

 tione terminali et ramificatione vera carentes, sine cellularum generatione 

 vegetativa. Vivunt aut singulae, segregatae, aut in familias consociatae. 

 Harum familiarum cellulae numero aut indefinitae semper se augentes 

 (tum sensu vero familiae nomen ferunt), aut definitae, se non augentes 

 (quae coenobium dicuntur). 



Propagatio fit gonidiis , quae intra cellulam matricalem cytiogenesi 

 libera oriuntur et duplicis indolis sunt : altera majora, quae macro- 

 gonidia, altera minora quae microgonidia dicuntur ; illa oblonga, 

 polo antico plerumque rostelliformi-producta, pallidiora, ciliis vibratoriis 

 praedita, polo postico truncato-rotundata, obscure viridia , individuum 

 propagant ; haec forma simili , itidem mobilia , brevi postea in statum 

 quiescentem transeunt, denique in sporas perdurantes (hypnosporas 

 A. Braun) transmutantur. 



Subfamilia I. Protococceae: Cellulae sphaeroideae, segregatae, cytio- 

 dermate tenui , hyalino , absque tegumentis, libere natantes vel extra 

 aquam in stratum tenue pulvereum cumulatae. Cytioplasma initio 

 homogeneum , denique granulosum , viride vel rubellum. Gonidiorum 

 generationes transitoriae nullae. 



SlILHL. I*r0t0C0CCUS Ag. (1824) ex p. : Character idem ac 

 subfamiliae. Propagatio fit gonidiis mobilibus. 



Conf. Fig. nostr. 30. 



P. viridis Ag. (Syst. p. 13. ex p. Ktz. Tabul. ?). P. cellulis minimis, 

 segregatis , in stratum late expansum luteo - virens , aut pulvereum aut 

 (coelo pluvio) humido - mucosum cumulatis. v. v. 



Diam. cellul. l / 82 o — Vsoo"' = 0,0001 — 0,00017". 



Hab. in arborum frondosarum truncis, assibus vetustis locis umbrosis, 

 necnon in muris, ubique communis fere, toto anni tempore. 



Fieri potest, ut Pleurococci vulgaris status pro ratione loci natalis 

 siccioris sit. 



P. fuligineus Lenorm. (in Ktz. Spec. p. 201. N. 35. Tabul. phycol. 1. 

 p. 3. T. 3. Chroococcus fuligineus Rabenh. Flor. eur. Alg. TI. p. 34.) 



